Cada cadena tiene un fosfato 5' («fosfato cinco prima») y un grupo hidroxilo 3' («hidroxilo tres prima»). La dita estructura procede d'a catalisi per partes d'o enzima dicer, que tiene a propiedat de convertir ARN de doble cadena u ARN curtos en forquilla de pelo en ARNs menudos d'interferencia. Os siRNAs tamién pueden introducir-se exochenament en a celula ta que i actúen como bloqueyadors de qualques chens concretos. En esencia, qualsiquier chen que tienga una seqüencia conoixita puede ser subchecto d'un siRNA especialment disenyato contra ell, que i «interferirá» per complementariedat de bases. Ista particlaridat ye feito d'os siRNAs una ferramienta prencipal en a función chenica y en a validación d'estudeos sobre dianas d'actuación de farmacos en os zaguers anyos.